Mobil transport robototexnik sistemasi tashqi informatsiya datchiklariga ega MP-12t robokarasi

|
Mobil transport robototexnik sistemasi tashqi informatsiya datchiklariga ega MP-12t robokarasi
|
bet | 65/123 | Sana | 22.01.2024 | Hajmi | 2,23 Mb. | | #143444 |
Bog'liq X. N. Nazarov robotlar va robototexnik tizimlar Mobil transport robototexnik sistemasi tashqi informatsiya datchiklariga ega MP-12t robokarasi
Mashinasozlik sanoatida MRTlar asosan transport operatsiyalarini avtomatlashtirish uchun qo‘llaniladi. Transport MRTlari amalga oshiradigan asosiy operatsiyalar qatoriga
xom mahsulotlar, detallar va yarim fabrikatlarni ularga ishlov berish texnologik marshrutlari bo‘yicha sexlar va ishlab chiqarish bo‘linmalari hududlarida bir joydan ikkinchi joyga ko‘chirish;
ishlov beradigan detallarni texnologik jihozning ishchi pozitsiyasiga eltib
berish;
markazlashtirilgan ombordan va metrologik stansiyadan instrumentlarni
eltib berish va hokazolar kiradi.
Avtomatlashtirilgan transport va jamlovchi sistemalarning muhim elementlari – transport MRTlari hisoblanadi.
Robokaralar. Relslar bilan jihozlanmagan pol ustida harakatlanuvchi aravachalar - robokaralar moslashuvchan ishlab chiqarish sistemalarida qo‘llanish uchun yaratilgan [4].
Ularning farqli xususiyatlaridan biri shuki, bortlarida kuzatuvchi sistema o‘rnatilgan bo‘lib, bu sistema ishlab chiqarish binosining poli ichida yoki poli ustida joylashtirilgan yopiq induktiv yoki yorug‘lik(nur) aks ettiruvchi (qaytaruvchi) trassalar bo‘yicha programmalashtirilgan harakatni ta’minlaydi.
Robokaralarning sex ichkarisidagi va sexlararo transporti sifatida qo‘llanilishi umuman olganda bir qator mexanika-yig‘uv ishlab chiqarishlarida quyidagilarni ta’minlaydi: 1) kengligi katta bo‘lmagan yo‘lkalar va o‘tish joylarida yuqori manevrlarni amalga oshirish imkoniyatini; 2) texnologik jarayon o‘zgarganda transport trassasini qayta qurish soddaligini; 3) yuk oqimlarini optimallashtirish imkoniyatini; 4) yaroqsiz holga kelgan transport vositalarini almashtira olish hisobiga erishiladigan yuqori ishonchlilikni, puxtalikni; 5)
avtomatik boshqarishdan qo‘l orqali boshqarishga o‘tish imkoniyatini va hokazolarni.
Robokaralardan foydalanish bilan jihozlarning bekor turib qolishiga barham beriladi, sex ichkarisidagi transport haydovchilari va yuklash-yuk tushirish ishlarida band bo‘lgan ishchilar ozod etiladilar, transport vositalari uzatmalarining energiya tejamkorligiga erishiladi. Namuna sifatida MP-12t robokarasining ishlash sxemasini ko‘rib chiqamiz.
Datchiklar bergan «xom mahsulot talab qilinmoqda» buyrug‘iga ko‘ra avtomatlashtirilgan ombor boshqarish sistemasi kelib tushgan buyruq adresini aniqlaydi va robot - shtabeler xom mahsulotlar joylangan tara-idishni qabul qilish- yuklash pozitsiyasiga yetkazadi. Tara-idish kod nomeriga ega bo‘ladi va bu nomer bort mikro-YeHMining tezkor xotirasida saqlanadi.
Robokaraning yuk platformasi 10 ta tara-idishni joylashtirishga mo‘ljallangan. Robokara harakatni trassa bo‘ylab boshlaydi va o‘z yo‘lida uchragan ishchi o‘rinlarining nomerlarini sanab o‘tadi. Ishchi o‘rin nomeri bilan platformadagi mavjud tara-idish nomeri bir xil bo‘lganda (teng bo‘lganda) robokara to‘xtaydi va o‘z holatini elektron- optik datchik signaliga ko‘ra to‘g‘rilaydi, so‘ng ishchi o‘ringa talab qilingan tara-idishni o‘rnatadi. Tashqi informatsiya datchiklarining MP-12t robokaradagi joylashishi 9.3-rasmda keltirilgan. Xuddi shu ishchi o‘rinda tayyor detallar joylashtirilgan tara-idish mavjud bo‘lsa, robot bu tara-idishni platformadagi bo‘shagan o‘ringa o‘rnatadi.
Tayyor detallar joylashtirilgan tara-idishni robokara avtomatlashtirilgan omborga eltadi va qabul qilish-jo‘natish qurilmalariga tushiradi.
|
| |